ทราบข่าวมาว่าร้านน้ำเต้าหู้เฮียเม้งมีสาขานี้อีกสาขาเลยตามมากิน สาขานี้อยู่ฝั่งนอกคูเมืองข้างร้านบาร์บีคิว มาได้ตามแผนที่เลย เป็นสาขาที่เปิดเร็วกว่าสาขาในคูเมืองคือตั้งแต่ 16.00 - 00.30 น. จอดรถได้ข้างทาง ร้านดูใหม่น่านั่งกว่าสาขาแรก แต่ที่นั่งน้อยกว่า คนขายเป็นป้าผู้หญิง มาร้านสาขานี้ครั้งแรกลองไป 2 อย่าง น้ำชาฟรี
- น้ำเต้าหู้ทรงเครื่อง 15 บาท ได้เยอะพอๆกับร้านในคูเมืองแต่ไม่มีแปะก๊วยกับพุทราจีนเลยถูกกว่า รสชาติของน้ำเต้าหู้หวานกว่าร้านแรกพอควร แต่ก็ยังอร่อยดี ของที่ใส่มาทั้งลูกเดือย วุ้น เม็ดแป้ง ยังนิ่มเคี้ยวง่ายเช่นเดิม โดยรวมยังถือว่าอร่อยดี ให้ 3.8/5
- เต้าทึง 15 บาท น้ำหวานน้อย ของที่ใส่มานิ่มหมดทุกอย่างแต่มีแปะก๊วยกับพุทราจีนด้วย ซึ่งก็นิ่มมากๆและแทบจะไม่ขมเลย อร่อยดีเช่นกัน ปริมาณสมราคา ได้เยอะ รากบัวก็นิ่มไม่มีกลิ่น ใช้ได้เช่นกัน ให้ 3.7/5
โดยรวมยังเป็นอีกร้านที่ยังคงแนะนำอยู่โดยเฉพาะน้ำเต้าหู้ที่ยังถือว่าหอมอร่อยแต่หวานกว่าสาขาในคูเมืองพอควร คนขายหลักเป็นป้าหน้าบึ้งหน่อยๆสมฉายาเลยจริงๆ ไม่ค่อยยิ้มให้ลูกค้าเท่าไหร่ สาขานี้มีลูกๆของป้าคอยช่วยอีกแรงทำให้บริการไวกว่าสาขาในคูเมืองที่มีแต่ลุงคนเดียว แต่โดยส่วนตัวชอบสาขาของลุงมากกว่าเพราะได้บรรยากาศมากกว่า รสชาติหวานน้อยกว่า แล้วแต่คนชอบ มาลองกันได้